“พิธา” ประกาศรวม 309 เสียงจัดตั้งรัฐบาล ยันพร้อมเป็นนายก
“พิธา ลิ้มเจริญรัตน์” ประกาศตัวพร้อมเป็นนายก หลัง “ก้าวไกล” คว้าคะแนนมากสุด นอกจากนี้ยังประกาศเชิญพรรคเพื่อไทยและอดีตพรรคฝ่ายค้าน เข้าร่วมจัดตั้งรัฐบาล 309 เสียง
“พิธา” น้อมรับมติมหาชน พร้อมจับมือ “พรรคร่วมอดีตฝ่ายค้าน” พลิกจัดตั้งรัฐบาล 309 เสียง
15 พ.ค. 2566

นายพิธา ลิ้มเจริญรัตน์ หัวหน้าพรรคก้าวไกลและแคนดิเดตนายกฯพรรคก้าวไกล  ได้แถลงชัยชนะผลการเลือกตั้ง ส.ส.66 พร้อมประกาศตัวว่าพร้อมเป็นนายกรับมนตรี ขณะเดียวกันก็ได้เปิดเผยความตอนหนึ่งว่า มีโอกาสติดต่อกับแกนนำทั้ง 5 พรรค ทั้งติดต่อไป และแกนนำติดต่อมา รวมถึงโทรหา น.ส.แพทองธาร ชินวัตร หัวหน้าครอบครัวเพื่อไทย หรืออุ๊งอิ๊ง แสดงความยินดีในความมุ่งมั่นตั้งใจหาเสียง
นายพิธากล่าวว่า ได้เชิญชวนพรรคเพื่อไทยตั้งรัฐบาล รวมทั้งพรรคร่วมฝ่ายค้านเดิม ส่วนทั้ง 5 พรรคที่ติดต่อกัน ประกอบด้วย ก้าวไกล เพื่อไทย ประชาชาติ ไทยสร้างไทย เสรีรวมไทย รวมกันตอนนี้มี 308 เสียง กำลังติดต่อ พรรคเป็นธรรม อีก 1 พรรค รวมกันเป็น 309 เสียง คิดว่าเพียงพอแล้วในการจัดตั้งรัฐบาลเสียงข้างมาก